Tuna sirip biru atlantik

Tuna sirip biru Atlantik (Thunnus thynnus) adolah spesies ikan tuna sirip biru dari kaluargo Scombridae. Ikan iko dikana juo sabagai tuna sirip biru utaro (tarutamo bilo mamasuakan sirip biru Pasifik sabagai subspesies), tuna sirip biru raksaso (untuak saikua ikan nan bareknyo malampaui 150 kilogram atau sakitar 330 pounds) dan sabalunnyo disabuik juo tunny.

Tuna sirip biru Atlantik iyolah ikan asali Samudra Atlantik Barat dan Timur, demikian juo Lauik Tangah. Tuna sirip biru Atlantik alah punah di Lauik Itam. Ikan iko bakarabat dakek jo spesies sirip biru lainnyo; tuna sirip biru Pasifik jo tuna sirip biru selatan.

Ukuran jo barek tuna sirip biru Atlantik dapek malabiahi , dan manyaingi marlin itam, marlin biru Atlantik jo ikan todak sabagai ikan Perciformes tagadang. Sapanjang catatan sijarah, ikan iko baharogo banilai tinggi sabagai ikan pangan. Basobok nilai komersialnyo sabagai pangan, kaistimewaanya dalam ukurannyo nan gadang, lajunyo, jo kakuatannyo sabagai predator puncak, alah mangundang kakaguman para nelayan, panulih, jo ilmuwan.

Tuna sirip biru Atlantik alah manjadi dasar dek parikanan komersial paliang manguntungkan. Ikan barukuran manangah dan gadang manjadi incaran untuak dipardagangkan di pasa ikan Jopang, tampek di mano sadonyo tuna sirip biru baharogoi mahegh untuak bajadian idangan sushi jo sashimi.

Kategori:Ikan konsumsi
Kategori:Ikan pancing
Kategori:Thunnus